<classify> Azam inajiandaa kuziba pengo la Farid Mussa ambaye kwa sasa yuko Hispania akijaribiwa na klabu ya Deportivo Tenerife ya huko, na uongozi wa Azam unaamini atafanikiwa katika majaribio yake, hivyo kubaki Ulaya.Akizungumza na gazeti hili, Mtendaji Mkuu wa timu hiyo, Saad Kawemba, alisema wamemtuma mmoja wa makocha wao wa benchi la ufundi kwa ajili ya kumuangalia tena mchezaji huyo, ili kujiridhisha na baada ya hapo wataanza mazungumzo na timu yake. Awali tulimuona kwenye mechi mbili za Ligi ya Mabingwa Afrika dhidi ya Yanga, na alicheza vizuri na kumvutia kocha wetu Stewart Hall.Tumeona ni vyema tukaendelea kumfuatilia kwenye mechi nyingi zaidi ili kuona uwezo wake na kujiridhisha, kama anaweza kuwa na msaada kwetu, alisema.Alisema mbali na Iranzi wapo wachezaji wengine wameanza kuwafuatilia kimya kimya kwa ajili ya kuwasajili na pindi mambo yatakapokamilika wataweka hadharani na kuwafahamisha, mashabiki wao kuhusiana na kikosi chao cha msimu ujao.Alisema malengo yao msimu huu yalikuwa kunyakua taji la Ligi Kuu na Kombe la FA na pia kufanya vizuri katika Kombe la Shirikisho la Soka Afrika, lakini wamebaini upungufu kwenye kikosi chao umewaangusha kimataifa, ndiyo maana wanajipanga mapema ili kurekebisha makosa yao msimu ujao.Azam inayoshika nafasi ya pili kwenye msimamo wa Ligi Kuu Tanzania Bara na pia ambayo imefuzu kwa fainali za Kombe la FA, ilitolewa na Eperance ya Tunisia hivi karibuni katika raundi ya pili ya michuano ya Kombe la Shirikisho Afrika.  <topic>: michezo 